USA-sse saadetud meetersüsteemi etalonide röövimisest möödub peagi 230 aastat. Vahejuhtumi tõttu riigis kehtima jäänud imperiaalsüsteem ilmestab, et progressiivsuse mõõdupuu koosneb suuresti optimismist ja hullumeelsusest, leiab R2 tehnikakommentaaris Kristjan Port.
#000007
Inimeste kaaluandmeid võib kohata praegugi esitatuna stone'ides ehk kivimürakates. Ühte taolisesse kivisse mahub umbes 16 naela. Küüne koha pealt mõõdetuna andis pöidla laius kokku umbes tolli. Seegi muutus mõne aja pärast täpsemaks ja tähistas kolme pikisuunas asetatud odratera. Jala sai 12 tollist, kolmest jalast tuli jard ning kahest jardist süld jne. Ühesõnaga, kübarmeister võis hulluks minna ka ilma elavhõbedata. Aju kallal vägivallatsemiseks piisas raamatupidamisest.
#000011
Euroopas arenes mõõtmine suurema selguse poole ja päädis kümnendsüsteemiga. Ühtemoodi osadeks jagatava loogikapõhiseks kujunenud kultuuris muutus tavaelu asjade mõõtmine ja neist rääkimine piiriüleselt arusaadavaks. Ühtne süsteem aitas kaubanduse kaudu majanduse kõrval kaasa teaduse arengule.
#000012
Eripalgeliste kultuuridega kogukond vajas ühtseid mõõtühikuid. Noortes osariikides olid ühed mõõtühikuks kasutatavad "jalad" pärit Inglismaalt, teises regioonis esiplaanil Šoti "jalad" jne. Eriti kurioosne oli õllemõõdikuna levinud pint. Šoti pubis saanuks peaaegu kaks korda suurema kannu kui Inglise pubis.
#000015
Arusaadavalt põhjustas taoline olukord tarbetuid pingeid ja segas majanduse arengut. Ühendriikide esimene president George Washington rõhutas juba esimeses riigi oukorda kirjeldavas kõnes, et Ameerika Ühendriikide raha, kaalude ja mõõtude ühtsuse suunas liikumine on väga oluline. Lisaks loodab ta, et selle nimel astutakse kiiremas korras vajalikud sammud. Ühtlustus toimus, aga eeskuju võeti Briti impeeriumis kehtinud süsteemist.
#000016
Kolmandana presidendiks valitud Thomas Jefferson pidas endise koloniaalvalitseja mõõtude süsteemi arutult keerukaks. Veel enne valituks saamist tellis ta Prantsusmaalt vajalikud abivahendid. Aastal 1793 purjetaski prantsuse teadlane Joseph Dombey Thomas Jeffersoni palvel Ameerika Ühendriikide poole. Tal oli kaasas kaks eset, mis võinuksid Ameerikat muuta. Üks oli metallist silinder, mis kaalus täpselt ühe kilogrammi. Teine oli vaskvarras, mille pikkus vastas kriipsupealt ühele meetrile.
#000017
Dombey ei jõudnud aga Ameerikani. Laev triivis kursilt kõrvale ja selle vallutasid Inglise piraadid. Laevalt piisavalt väärtuslikke asju leidmata otsustati nõuda inimeste eest lunaraha. Pantvangid jäeti Kariibi meres asuvale Montserrati saarele. Seal nad ka lõpuks lunastamist oodates surid ning USA jäi kinni vanasse mõõtude ja kaalude süsteemi.
#000018
Ameeriklased valmistasid sajandivahetuse paiku Marsile saatmiseks maru kalli uurimissondi. Tagantjärele võib selle nime Maru pidada meeleoluga üle saja miljoni dollari suuruse kulutuse mõõtühikuks. Ligemale 500 kilogrammi raskune sond jõudis peaaegu sihtmärgini ja kadus seejärel teadlastele teadmatus suunas. Hiljem selgus, et osa Ameerika insenere juhindusid rahvusvahelisest meetersüsteemist. Teised olid lähtunud lennujuhtimisel imperiaalsetest mõõtudest.
#000019
USA-sse saadetud meetersüsteemi etalonide röövimisest möödub 230 aastat. Tundub pikk periood kaotuste tasategemiseks. Vahepeal püüdsidki mitu USA presidenti meetersüsteemile üleminekut taaskäivitada, kuid edutult. Meie arvame aga, et maailm on edumeelne.
#000020
Nõustugem siis, et meie progressiivsuse mõõdus on viis osa optimismi, neli osa hullumeelsust ja kuus piraadi habemekarva, pikisuunas.
#000021
Kasvav energianälg kannustab pruuni kullapalavikku
#000023
Tehisintellekt hiilib vargsi kohtunike töölauale
#000024
Näotuvastus aitab tuvastada teistest kuritegelikumaid rotte
#000031
Inimeste keskendumisvõime langeb kiirenevas tempos
#000032
Jupiteril on teada 92 kuud
#000035